|  |  |  |  |  |  |  |
| --- | --- | --- | --- | --- | --- | --- |
| **Vysoká škola:** Katolícka univerzita v Ružomberku | | | | | | |
| **Fakulta:** Teologická fakulta | | | | | | |
| **Kód predmetu:** TSKT/ SFP2/15 | | | **Názov predmetu:** Filozofia kultúry | | | |
| **Druh, rozsah a metóda vzdelávacích činností:**  **Typ predmetu (P, PV, V):** Povinný predmet  **Odporúčaný rozsah výučby (v hodinách):** 13 týždenne  **Forma štúdia:** denná, externá  **Metóda štúdia:** kombinovaná | | | | | | |
| **Počet kreditov:** 2 **Pracovná záťaž: 50** | | | | | | |
| **Odporúčaný semester štúdia:** 3. | | | | | | |
| **Stupeň štúdia:** 2. | | | | | | |
| **Podmieňujúce predmety:** nie sú | | | | | | |
| **Podmienky na absolvovanie predmetu:** Študent absolvuje písomnú aj ústnu skúšku. Písomnou formou preukáže schopnosť definovania základných koncepcií filozofie kultúry a jej kľúčových pojmov. Na uznanie písomnej skúšky je v nej potrebné dosiahnuť 60% úspešnosť, až potom pristúpi študent k ústnej skúške, kde preukáže celkové vedomosti z filozofie kultúry. Aj na ústnej je potrebné 60 % ako minimum. Výsledná známka je priemer hodnotenia oboch foriem skúšky (každá časť sa podieľa na výslednej známke 60%). Hodnotenie študijných výsledkov študenta v rámci štúdia predmetu sa uskutočňuje v zmysle Študijného poriadku Teologickej fakulty KU, článok 11. Celková záťaž študenta: 50 hodín, z toho 13 hodín prednáška/semináre, 23 hodín samoštúdium - vypracovanie seminárnej práce, 14 hodín príprava na záverečnú skúšku. | | | | | | |
| **Výsledky vzdelávania:**  **Vedomosti:** Študent si osvojuje vedomosti o kultúre, avšak nie z historického a geografického hľadiska, ale z hľadiska metafyzickej úvahy. V nej sa pýtame na to, čo je v kultúre podstatné a aký je cieľ kultúry. Pritom ako východisko nie je určitá kultúra (na nejakom mieste a v nejakom období), ale zakladáme si na filozofickej antropológii a etike. Výsledkom sú vedomosti študenta o antropologických predpokladoch kultúry, o súvislosti kultúry a bytia, o rozvoji človeka a o povahe tohto rozvoja, o osobe človeka a o tom, ako kultúra má pôsobiť na osobu každého človeka.  **Zručnosti:** Študent ponajprv sa učí postrehnúť základné prvky a schopnosti, ktoré charakterizujú osobu človeka – rozum, vôľa, sloboda, láska a transcendencia. Sú to línie, ktoré svedčia o rozmere, ktorý je vyšší ako telesný aj ako psychický rozmer. Potom tieto prvky majú byť prítomné v kultúre a zručnosťou študenta je rozoznať mieru ich prítomnosti, resp. neprítomnosť. Je to múdrosť, dobročinnosť, rešpektovanie slobody, otvorenosť pre vzťahy a záležitosti náboženstva. Tak študent vie zhodnotiť, nakoľko nejaká konkrétna kultúra je ústretová voči personálnemu rozmeru života a svoje skúsenosti interpretovať.  **Kompetencie:** Študent nadobúda kompetenciu reagovať na nároky niektorých explicitných názorov na usporiadanie spoločnosti a kultúry. Sú to napr. multikulturalizmus, totality viacerých druhov, liberalizmus, sociálna demokracia. Rozoznáva ich antropologické a etické predpoklady, vie ich zhodnotiť a predložiť argumenty v prospech klasickej kultúry. Nenechá sa pomýliť oprávnenou požiadavkou (tolerancia v multikulturalizme, sloboda v liberalizme, poriadok v totalite), ale odhaľuje problém, ktorý býva v prehnanom zdôraznení, ohraničení tejto požiadavky, vo vyvodení jednostranných záverov a často v ignorovaní iných oprávnených požiadaviek (ignorovanie etiky v mene tolerancie, ignorovanie transcendencie v mene slobody, ignorovanie slobody v mene poriadku). Študent tak explikuje koncept klasickej kultúry, ktorá má úctu k osobe každého človeka a rešpekt k všetkým prvkom života osoby. Táto úcta a rešpekt k osobe je nielen základom kultúry, ale aj výchovy. Výchova a kultúra sú v tomto bode veľmi podobné. Aj vo výchove, aj v kultúre ide o poskytovanie primeraných podnetov pre rozvoj osoby učiteľa a žiaka a zároveň sprevádzanie na ceste k osobnej zrelosti. | | | | | | |
| **Stručná osnova predmetu:**  Úvod:  1. Príroda a kultúra. Vzťah človeka a kultúry.  2. Kultúra skutočná a ideálna. Analógia dvojíc myšlienka-skutok, názor-konanie, filozofia-kultúra.  3. Obraz mapy. Kultúra ako súhrn vzdelania, etiky, umenia a náboženstva.  Prehĺbená charakteristika kultúry:  4. Dôležitosť teórie kultúry pre skutočnú kultúru.  5. Jednota duše a tela v človeku. Spiritualizmus, materializmus, dualizmus.  6. Vzťah duše a tela. Sloboda (správny výklad slobody, determinizmus, sloboda ako úloha, sloboda a totalita, liberalizmus).  7. Dejiny (objekt dejín, subjekt dejín, nehotovosť človeka). Norma kultúry. Rozum-vôľa-cit.  8. Ordo cognitionis, ordo expressionis, ordo realisationis. Tvorivosť. Finalita.  9. Kultúra a civilizácia. Práca. Transcendencia človeka.  10. Komunikácia.  11. Teistický a ateistický humanizmus.  12. Kultúra a náboženstvo. Akulturácia-enkulturácia-inkulturácia.  13. Multikulturalizmus. | | | | | | |
| **Odporúčaná literatúra:**  FOTTA, P. Pri prameni filozofie. Bratislava: Veda, 2005, 434 s. ISBN 8080820295.  HANUS, L. Človek a kultúra. Bratislava : Lúč, 1997, 309 s. ISBN 8071141801.  HANUS, L. Rozprava o kultúrnosti. Spišské Podhradie : Kňazský seminár, 1991, 149 s. ISBN 807142000X.  PRUŽINEC, T. Ako rozumieť pojmom akulturácia, enkulturácia a inkulturácia?, In: Viera a život, časopis pre kresťanskú orientáciu, roč. XV. (2005), č.1, s. 59-65. ISSN 1335-6771.  RAGAN, E. , Chápanie človeka a jeho transcendencie v staroveku. In: Verba theologica : Osoba a osobnosť. - ISSN 1336-1635, Roč. 6, č. 1 (2007), s. 29-46. | | | | | | |
| **Jazyk, ktorého znalosť je potrebná na absolvovanie predmetu:** slovenský | | | | | | |
| **Poznámky:** | | | | | | |
| **Hodnotenie predmetov**  Celkový počet hodnotených študentov: | | | | | | |
| A | B | C | | D | E | FX |
|  |  |  | |  |  |  |
|  | | | | | | |
| **Vyučujúci:** prof. PhDr. ThDr. Amantius Akimjak, PhD., ThLic. Martin Taraj, PhD., PhDr. Ing. Tibor Máhrik, PhD. | | | | | | |
| **Dátum poslednej zmeny:** 31.1.2022 | | | | | | |
| **Schválil:** prof. PhDr. ThDr. Amantius Akimjak, PhD., OFS | | | | | | |